Eceabat este cel mai apropiat oraș de câmpurile de luptă ale Campaniei din Gallipoli (aprilie - decembrie 1915) din timpul Primului Război Mondial. În apropiere există mai multe cimitire militare și monumente comemorative dedicate celor peste 120.000 de militari morți din armatele Turciei, Marii Britanii, Franței, Australiei și Noii Zeelande. Numele Eceabat ar putea proveni din cuvântul arab „hijabat”, care înseamnă punctul de comandă cel mai înaintat de pe câmpul de luptă; așa s-ar putea explica schimbarea numelui inițial al orașului.